
KVIETIMAS DALYVAUTI RINKOS KONSULTACIJOJE
DĖL SOCIALINIŲ KORTELIŲ GAMINIMO, APTARNAVIMO IR MAISTO PRODUKTŲ BEI KITŲ PIRMO BŪTINUMO PREKIŲ PARDAVIMO PASLAUGŲ PIRKIMO

Kupiškio rajono savivaldybės administracija (toliau – Perkančioji organizacija) planuoja vykdyti Socialinių kortelių gaminimo, aptarnavimo ir maisto produktų bei kitų pirmo būtinumo prekių pardavimo paslaugų viešąjį pirkimą (toliau – Pirkimas).
Siekdami kokybiškai pasirengti pirkimui, kviečiame galimus rinkos dalyvius į rinkos konsultaciją, kurios metu būtų aptarti su pirkimu ir jo specifika susiję aktualūs klausimai. Rinkos konsultacija bus vykdoma vadovaujantis LR Viešųjų pirkimų įstatymo 27 straipsnio nuostatomis. Rinkos konsultacija skelbiama iki pirkimo pradžios. 
Rinkos konsultacijos paskirtis – pasirengti pirkimui ir iki pirkimo pradžios informuoti rinkos dalyvius bei kitus suinteresuotus asmenis apie ketinamą ateityje vykdyti pirkimą ir sudaryti sąlygas rinkos dalyviams ir kitiems suinteresuotiems asmenims pateikti klausimus, pastebėjimus. Rinkos konsultacija nėra skelbimas apie pirkimą ar išankstinis skelbimas apie pirkimą. Šios rinkos konsultacijos paskelbimu dalyviai nėra kviečiami varžytis dėl pirkimo sutarties. Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui prioriteto/pirmenybės viešiesiems pirkimams, kurie bus skelbiami ateityje, ar jų rezultatams. Vadovaujantis LR Viešųjų pirkimų įstatymo 27 str. 3 ir 4 d., rinkos konsultacijos dalyviai, nepažeidžiant visų pirkime dalyvaujančių teisių ir konkurencijos, nepraranda teisės dalyvauti pirkimuose. 
Rinkos konsultacijos metu, remiantis galimų rinkos dalyvių turima praktika numatoma išsiaiškinti su pirkimo specifika susijusius klausimus. 
Rinkos konsultacija vykdoma CVP IS priemonėmis. 
Rinkos konsultacijos (pastebėjimų/siūlymų pateikimo) terminas – 2025 m. balandžio 23 d. 10.00 val. Prašome galimų rinkos dalyvių iki šio termino CVP IS priemonėmis teikti siūlymus ir (ar) rekomendacijas dėl pirkimo dokumentų. 
Perkančioji organizacija, skelbdama Pirkimą, neįsipareigoja atsižvelgti į visus pateiktus dalyvių siūlymus, pastabas ir įžvalgas.
Klausimai, rekomendacijos ar pasiūlymai, gauti pasibaigus aukščiau nurodytam terminui gali būti nenagrinėjami.
Klausimai teikiami, rinkos konsultacijos procedūros vykdomos lietuvių kalba. Susitikimai su dalyviais nebus organizuojami.








Prašome atsakyti į šiuos klausimus:
	Eil. Nr.
	Klausimas
	RINKOS KONSULTACIJOS DALYVIO ATSAKYMAS IR (AR) PASIŪLYMAI

	1. 
	Ar teiktumėte pasiūlymą dėl šio pirkimo objekto? 
Jei ne, prašome nurodyti priežastis.
	

	2. 
	Ar techninėje specifikacijoje nurodytas pirkimo objektas yra aiškus? 

Prašome pateikti argumentuotas pastabas bei konkrečių techninės specifikacijos punktų siūlymus ir (ar) rekomendacijas, kurie suteiktų galimybę Jūsų įmonei pasiūlyti techninės specifikacijos reikalavimų visumą atitinkančias paslaugas.
	

	3. 
	Ar turite pastabų sutarties projektui? 
Prašome pateikti argumentuotas pastabas ir klausimus nurodant konkrečius punktus ir (ar) teksto vietas.
	

	4. 
	Dėl kokių priežasčių CVP IS priemonėmis nepateikėte pasiūlymo supaprastintam atviram konkursui „Socialinių kortelių gaminimo, aptarnavimo ir maisto produktų bei kitų pirmo būtinumo prekių pardavimo paslaugas“, pirkimo Nr. 1607823?
	

	5. 
	Ar turite kitų pastebėjimų ar pasiūlymų?

